2001/344/EY: Komission päätös, tehty 19 päivänä huhtikuuta 2001, Luxemburgin esittämästä moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä annetun neuvoston direktiivin 70/156/ETY 8 artiklan 2 kohdan c alakohdan mukaista poikkeusta koskevasta pyynnöstä (tiedoksiannettu numerolla K(2001) 1096)



Virallinen lehti nro L 122 , 03/05/2001 s. 0030 - 0030



Komission päätös, tehty 19 päivänä huhtikuuta 2001, Luxemburgin esittämästä moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä annetun neuvoston direktiivin 70/156/ETY 8 artiklan 2 kohdan c alakohdan mukaista poikkeusta koskevasta pyynnöstä (tiedoksiannettu numerolla K(2001) 1096) (Ainoastaan ranskankielinen teksti on todistusvoimainen) (2001/344/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 70/156/ETY(1), sellaisena kuin se on viimeksi muutettuna Euroopan parlamentin ja neuvoston direktiivillä 2000/40/EY(2), ja erityisesti sen 8 artiklan 2 kohdan c alakohdan, sekä katsoo seuraavaa: (1) Luxemburgin 21 päivänä heinäkuuta 2000 komissiolle esittämä pyyntö, jonka komissio otti vastaan 27 päivänä heinäkuuta 2000, sisältää direktiivin 70/156/ETY 8 artiklan 2 kohdan c alakohdassa vaaditut tiedot. Pyyntö koskee nestekaasukäyttöisten laitteiden asentamista kolmeen M1-luokan ajoneuvotyyppiin. (2) Pyynnössä esitetyt syyt ovat perusteltuja, ja niiden mukaan kyseiset laitteet eivät täytä asianomaisten direktiivien vaatimuksia, varsinkaan moottoriajoneuvojen ottomoottoreiden kaasujen aiheuttaman ilman pilaantumisen estämiseksi toteutettavia toimenpiteitä koskevan jäsenvaltioiden lainsäädännön lähentämisesta 20 päivänä maaliskuuta 1970 annetun neuvoston direktiivin 70/220/ETY(3), sellaisena kuin se on viimeksi muutettuna komission direktiivillä 1999/102/EY(4), vaatimuksia, eivätkä moottoriajoneuvojen ja niiden perävaunujen polttonestesäiliöitä ja alleajosuojia koskevan jäsenvaltioiden lainsäädännön lähentämisestä 20 päivänä maaliskuuta 1970 annetun neuvoston direktiivin 70/221/ETY(5), sellaisena kuin se on viimeksi muutettuna Euroopan parlamentin ja neuvoston direktiivillä 2000/8/EY(6), vaatimuksia. (3) Edellä mainittujen direktiivien mukaisesti tehdyt kokeet toteutettiin käyttämällä polttoaineena toisaalta bensiiniä, toisaalta nestekaasua, ja asiaankuuluvia raja-arvoja noudatettiin kummankin polttoainetyypin kohdalla. Havaitut epäpuhtauspäästöt olivat vähäisemmät nestekaasua käytettäessä, joten vastaava ympäristön suojelun taso on varmistettu. (4) Jäsenvaltiot voivat käytössä olevien ajoneuvojen turvallisuuden varmistamiseksi tehdä säännöllisesti tiiviyttä mittaavia kokeita, joissa käytetään vähintään käyttöpainetta vastaavaa painetta. (5) Kyseisiä yhteisön direktiivejä muutetaan nestekaasua polttoaineenaan käyttävien ajoneuvojen tuotannon mahdollistamiseksi. (6) Tässä päätöksessä säädetty toimenpide on direktiivillä 70/156/ETY perustetun tekniikan kehityksen mukauttamista käsittelevän komitean lausunnon mukainen, ON TEHNYT TÄMÄN PÄÄTÖKSEN: 1 artikla Hyväksytään Luxemburgin esittämä poikkeuspyyntö, joka koskee nestekaasua poltooaineenaan käyttävien M1-luokan kolmen ajoneuvotyypin valmistamista ja markkinoille saattamista. 2 artikla Tämä päätös on osoitettu Luxemburgin suurherttuakunnalle. Tehty Brysselissä 19 päivänä huhtikuuta 2001. Komission puolesta Erkki Liikanen Komission jäsen (1) EYVL L 42, 23.2.1970, s. 1. (2) EYVL L 203, 10.8.2000, s. 9. (3) EYVL L 76, 6.4.1970, s. 1. (4) EYVL L 334, 28.12.1999, s. 43. (5) EYVL L 76, 6.4.1970, s. 23. (6) EYVL L 106, 3.5.2000, s. 7.